Diari Oficial de la Generalitat Valenciana


Sumari del DOGV 6930, del 26-12-2012 (2012/11110)

RESOLUCIÓ de 4 de desembre de 2012, de la Direcció General d'Indústria, per la qual es modifica l'annex de la Resolució de 25 de febrer de 2008, de la Direcció General d'Indústria i Innovació de la Conselleria d'Indústria, Comerç i Innovació, per la qual s'establix el procediment a què referix l'article 42.2 del Reial Decret 1027/2007, de 20 de juliol, pel qual s'aprova el Reglament d'Instal·lacions Tèrmiques en els Edificis per a l'accés al carnet professional en instal·lacions tèrmiques d'edificis pels qui estiguen estiguen en possessió dels títols de Formació Professional reglada, o en condicions d'obtindre'ls, que apareixen en l'annex VI de la Resolució de 20 de febrer de 2004, de la Direcció General d'Indústria i Investigació Aplicada.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6930

Data del DOGV
:   26-12-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/11150


Data del document
:   04-12-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Anàlisi jurídica

RESOLUCIÓ de 4 de desembre de 2012, de la Direcció General d'Indústria, per la qual es modifica l'annex de la Resolució de 25 de febrer de 2008, de la Direcció General d'Indústria i Innovació de la Conselleria d'Indústria, Comerç i Innovació, per la qual s'establix el procediment a què referix l'article 42.2 del Reial Decret 1027/2007, de 20 de juliol, pel qual s'aprova el Reglament d'Instal·lacions Tèrmiques en els Edificis per a l'accés al carnet professional en instal·lacions tèrmiques d'edificis pels qui estiguen estiguen en possessió dels títols de Formació Professional reglada, o en condicions d'obtindre'ls, que apareixen en l'annex VI de la Resolució de 20 de febrer de 2004, de la Direcció General d'Indústria i Investigació Aplicada. [2012/11454]  
  
  
En la Resolució de 25 de febrer de 2008, de la Direcció General d'Indústria i Innovació de la Conselleria d'Indústria, Comerç i Innovació, s'establia el procediment a què es referix l'article 42.2 del Reial Decret 1027/2007, de 20 de juliol, pel qual s'aprova el Reglament d'Instal·lacions Tèrmiques en els Edificis per a l'accés al carnet professional en instal·lacions tèrmiques d'edificis pels qui estiguen en possessió dels títols de Formació Professional reglada, o en condicions d'obtindre'ls, que apareixen en l'annex VI de la Resolució de 20 de febrer de 2004, de la Direcció General d'Indústria i Investigació Aplicada.   
  
Després de la seua entrada en vigor, s'han establit noves equivalències acadèmiques i professionals d'alguns dels títols previstos en els punts 1 i 2 de l'annex de l'esmentada resolució.   
Pel que fa al punt 1 de l'annex de la Resolució de 25 de febrer de 2008, cal incloure el títol de Tècnic Superior en Manteniment d'Instal·lacions Tèrmiques i de Fluids, ja que la disposició addicional tercera del Reial Decret 220/2008, que l'establix i fixa les seues ensenyances mínimes, menciona en el punt 2 que el títol de Tècnic Superior en Manteniment i Muntatge d'Instal·lacions d'Edifici i Procés de la família professional de Manteniment i Servicis a la Producció dels Cicles Formatius de Grau Superior, establit pel Reial Decret 2044/1995, de 22 de desembre, té els mateixos efectes professionals i acadèmics que el títol anterior.  
Així mateix, el Reial Decret 1792/2010 i el Reial Decret 1793/2010 establixen els títols de Tècnic en Instal·lacions de Producció de Calor i Tècnic en Instal·lacions Frigorífiques i de Climatització, respectivament, fixen les seues ensenyances mínimes i garantixen el nivell de coneixement exigit en el carnet professional en instal·lacions tèrmiques d'edificis, mencionat en l'article 41 del Reial Decret 1027/2007, de 20 de juliol, pel qual s'aprova el Reglament d'Instal·lacions Tèrmiques en els Edificis, segons el punt 4 de les disposicions addicionals tercera d'ambdós reials decrets, per la qual cosa caldria afegir el conjunt d'estos dos títols al punt 1 de l'annex de l'esmentada resolució.  
Pel que fa al punt 2 de l'annex de la Resolució de 25 de febrer de 2008, ha d'incloure's el títol de Tècnic Superior en Desenrotllament de Projectes d'Instal·lacions Tèrmiques i de Fluids, establit pel Reial Decret 219/2008, de 15 de febrer, ja que té els mateixos efectes professionals i acadèmics, d'acord amb el que disposa el punt 1 de la disposició addicional tercera, que el títol de Tècnic Superior en Desenrotllament de Projectes d'Instal·lacions de Fluids, Tèrmiques i de Manutenció establit pel Reial Decret 2042/1995, de 22 de desembre.  
  
En virtut de les facultats atorgades en el Decret 97/2011, de 26 d'agost, pel qual s'aprova el Reglament Orgànic i Funcional de la Conselleria d'Economia, Indústria i Comerç (DOCV núm. 6597, de 30 d'agost), modificat pel Decret 122/2011, de 16 de setembre, (DOCV 6612, 20.09.2011), pel Decret 52/2012, de 30 de març (DOCV 6746, 02.04.2012) i pel Decret 85/2012, d'1 de juny (DOCV 6788, 04.06.2012), esta Direcció General d'Indústria, resol:  
  
Modificar l'annex de la Resolució de 25 de febrer de 2008, de la Direcció General d'Indústria i Innovació de la Conselleria d'Indústria, Comerç i Innovació, per la qual s'establix el procediment a què referix l'article 42.2 del Reial Decret 1027/2007, de 20 de juliol, pel qual s'aprova el Reglament d'Instal·lacions Tèrmiques en els Edificis per a l'accés al carnet professional en instal·lacions tèrmiques d'edificis pels qui estiguen en possessió dels títols de Formació Professional reglada, o en condicions d'obtindre'ls, que apareixen en l'annex VI de la Resolució de 20 de febrer de 2004, de la Direcció General d'Indústria i Investigació Aplicada, que queda redactat com seguix:  
  
  
ANNEX  
  
Els sol·licitants del carnet professional en instal·lacions tèrmiques d'edificis regulat per l'article 41 del Reial Decret 1027/2007, de 20 de juliol, que estiguen en possessió, o en condicions d'obtindre:  
1. Un dels títols de:  
- Tècnic Superior en Manteniment d'Instal·lacions Tèrmiques i de Fluids, de la família professional Instal·lació i Manteniment, de Formació Professional de Grau Superior.  
- Tècnic Superior en Manteniment i Muntatge d'Instal·lacions d'Edifici i Procés de la família professional de Manteniment i Servicis a la Producció dels cicles formatius de Grau Superior.  
- Tècnic Especialista en Llanterneria (branca Construcció i Obres) de la Formació Professional de Segon Grau.  
- Tècnic Especialista en Instal·lacions (branca Construcció i Obres) de la Formació Professional de Segon Grau.  
- Tècnic Especialista en Aprofitament d'Energia Solar (branca Electricitat i Electrònica) de la Formació Professional de Segon Grau.  
  
- Tècnic Especialista en Manteniment d'Energia Solar i Climatització (branca Electricitat i Electrònica) de la Formació Professional de Segon Grau.  
- Tècnic Especialista en Calor, Fred i Aire Condicionat (branca Electricitat i Electrònica) de la Formació Professional de Segon Grau.  
  
- Tècnic Especialista en Fred Industrial (branca Electricitat i Electrònica) de la Formació Professional de Segon Grau.  
- Tècnic Especialista en Instal·lacions Frigorífiques i de Climatització (branca Electricitat i Electrònica) de la Formació Professional de Segon Grau.  
- Tècnic Especialista en Instal·lacions d'Energia Solar (branca Electricitat i Electrònica) de la Formació Professional de Segon Grau.  
  
- Tècnic Especialista en Instal·lacions Tèrmiques Auxiliars de Procés (branca Electricitat i Electrònica) dels mòduls professionals de Nivell 3.  
- Tècnic Especialista en Instal·lacions Frigorífiques i de Climatització (branca Electricitat i Electrònica) dels mòduls professionals de Nivell 3.  
- Tècnic Especialista en Manteniment d'Instal·lacions de Servicis i Auxiliars (branca Electricitat i Electrònica) dels mòduls professionals de Nivell 3.  
- Tècnic en Muntatge i Manteniment d'Instal·lacions de Fred, Climatització i Producció de Calor (família professional de Manteniment i Servicis a la Producció) dels cicles formatius de Grau Mitjà.  
  
- El conjunt de les dos titulacions de la família professional Instal·lació i Manteniment, de Formació Professional de Grau Mitjà següents:  
Tècnic en Instal·lacions de Producció de Calor.  
Tècnic en Instal·lacions Frigorífiques i de Climatització.  
Obtinguts en un centre oficial de Formació Professional, podran obtindre directament el carnet professional, per mitjà de sol·licitud davant del Servici Territorial d'Indústria de la província que li corresponga per raó del seu domicili o lloc d'activitat, o òrgan competent que el substituïsca en esta matèria, sense haver de complir el requisit de l'incís c) de l'article 42.1 de l'esmentat reglament, i serà suficient a este efecte amb la presentació d'una còpia compulsada del títol acadèmic o del resguard acreditatiu de la sol·licitud d'este, tot això sense perjuí que hagen d'acreditar la resta de condicions exigibles per l'ordenament jurídic. Estes titulacions es consideren que satisfan el requeriment estipulat en l'apartat b) d'este precepte relatiu a l'acreditació de coneixements teòrics i pràctics sobre instal·lacions tèrmiques en els edificis.  
  
2. Un dels títols de:  
- Tècnic Superior en Desenrotllament de Projectes d'Instal·lacions de Fluids, Tèrmiques i de Manutenció, de la família Professional de Manteniment i Servicis a la Producció, dels cicles formatius de Grau Superior.  
- Tècnic Superior en Desenrotllament de Projectes d'Instal·lacions Tèrmiques i de Fluids, de la família Professional Instal·lació i Manteniment, de Formació Professional de Grau Superior.  
- Tècnic Auxiliar de Llanterneria (branca Construcció i Obres) de la Formació Professional de Primer Grau.  
- Tècnic Auxiliar en Instal·lacions d'Aigua, Gas i Calefacció (branca Construcció i Obres) dels mòduls professionals de nivell 2.  
- Tècnic Auxiliar en Instal·lació i Manteniment d'Equips de Fred i Calor (branca d'Electricitat i Electrònica) dels mòduls professionals de nivell 2.  
Obtinguts en un centre oficial de Formació Professional, hauran de superar un examen sobre coneixements del RITE-07 davant del Servici Territorial d'Indústria de la província que li corresponga per raó del seu domicili o lloc d'activitat, o òrgan competent que el substituïsca en esta matèria, sense perjuí del que establix l'Acord de 2 de juliol de 2004 entre les aleshores conselleries de Cultura, Educació i Esport i la d'Indústria, Comerç i Turisme (DOGV 4839, 10.09.2004), i no queden, per tant, dispensats del requisit c) de l'article 42.1 del Reial Decret 1027/2007, de 20 de juliol, tot això sense detriment que hagen d'acreditar la resta de condicions exigibles per l'ordenament jurídic.  
  
  
València, 4 de desembre de 2012.- El director general d'Indústria: Rafael Miró Pascual.